

Θεσσαλονίκη 24.09.2025

**ΔΕΛΤΙΟ ΤΥΠΟΥ**

**Πρόσκληση ελληνικών επιχειρήσεων στο Web Summit Lisbon 2025 – Δηλώστε συμμετοχή στην εθνική αποστολή με την υποστήριξη του ΕΒΕΘ**

Το **Enterprise Greece**, με την υποστήριξη του **Εμπορικού και Βιομηχανικού Επιμελητηρίου Θεσσαλονίκης,**του **Εμπορικού και Βιομηχανικού Επιμελητηρίου Αθηνών** και της **Θερμοκοιτίδας Νεοφυών Επιχειρήσεων Αθήνας**, διοργανώνει την **Εθνική Συμμετοχή** στο Διεθνές Τεχνολογικό Συνέδριο/Διεθνή Έκθεση [**Web Summit Lisbon 2025**](https://websummit.com/),που θα πραγματοποιηθεί στη Λισαβόνα, στις **10–13 Νοεμβρίου 2025**.

Το Web Summit Lisbon αποτελεί ένα από τα σημαντικότερα γεγονότα στον χώρο της τεχνολογίας παγκοσμίως, προσελκύοντας πάνω από 70.000 επισκέπτες, χιλιάδες startups και εκατοντάδες επενδυτές.

Το **Εμπορικό και Βιομηχανικό Επιμελητήριο Θεσσαλονίκης** συμμετέχει φέτος ενεργά στην Εθνική Αποστολή, ενισχύοντας και υποστηρίζοντας έμπρακτα την παρουσία και προβολή των ελληνικών καινοτόμων επιχειρήσεων στο διεθνές περιβάλλον.

**Παροχές για τους συμμετέχοντες στην Εθνική Αποστολή**

**1. Συμμετοχή στην Έκθεση ως επισκέπτες**

Για τις ελληνικές επιχειρήσεις που θα συμμετάσχουν στην Εθνική Αποστολή, το **Εισιτήριο Επισκέπτη, με κόστος 1.595€ ή early bird 995€,  παρέχεται έναντι συμβολικού τιμήματος**:

**α) Για Startups**

(Προϋποθέσεις: έως 5εκ. € ετήσιος κύκλος εργασιών, έως 10 εργαζόμενοι, έως 8 έτη λειτουργίας)

·        Παροχή Εισιτηρίου Επισκέπτη: **100€ + ΦΠΑ**

**β) Για λοιπές επιχειρήσεις & φορείς καινοτομίας**

·        Παροχή Εισιτηρίου Επισκέπτη: **280€ + ΦΠΑ**

**Ο αριθμός των διαθέσιμων εισιτηρίων είναι περιορισμένος, οπότε θα τηρηθεί αυστηρά σειρά προτεραιότητας.**

Οι αιτήσεις συμμετοχής ως επισκέπτες υποβάλλονται **έως τις 17/10/2025 ή μέχρι εξαντλήσεως των εισιτηρίων.**

**2. Συμμετοχή ως Εκθέτες**

Κατόπιν αιτήματος και έγκρισης από τη διοργάνωση του **Web Summit Lisbon 2025**, οι νεοφυείς επιχειρήσεις μπορούν να συμμετάσχουν ως εκθέτες στα θεματικά **Startup Islands** της έκθεσης **για μία από τις ημέρες διεξαγωγής**. Η συμμετοχή ως εκθέτης συνεπάγεται δωρεάν εισιτήρια εισόδου για το Web Summit, πρόσβαση σε συναντήσεις με επενδυτές, δυνατότητα συμμετοχής στον διαγωνισμό pitching (κατόπιν επιλογής από τη διοργάνωση), παρακολούθηση Startup Masterclasses, Mentor Hours και πολλά άλλα.

Οι αιτήσεις για τη συμμετοχή ως εκθέτες υποβάλλονται **έως τις 26/9/2025.**

Το κόστος συμμετοχής ως εκθέτης βαρύνει την επιχείρηση. Ωστόσο, **ειδικά για τις επιχειρήσεις μέλη του ΕΒΕΘ**, το **Επιμελητήριο** θα επιδοτήσει τη συμμετοχή τους ως εκθέτες με ποσό έως **1.000 ευρώ**, σύμφωνα με τις προϋποθέσεις που ορίζονται [**εδώ**](https://www.ebeth.gr/articles/36434). Η επιδότηση αφορά τις πέντε πρώτες επιχειρήσεις μέλη του ΕΒΕΘ που θα υποβάλουν αίτηση επιδότησης, με βάση τη σειρά υποβολής των αιτήσεων.

Αναλυτικές πληροφορίες για τους όρους και τη διαδικασία συμμετοχής σας στο **Web Summit Lisbon 2025,**είτε ως επισκέπτης είτε ως εκθέτης, και την επιδότηση από το ΕΒΕΘ θα βρείτε [**εδώ**](https://www.ebeth.gr/articles/49094).

**Με την παράκληση να δημοσιευθεί**